jkorsvik/nowiki_second_scrape_merged huggingface dataset:
Heimdalhaugen

Heimdalhaugen (sørsamisk: Aajmehtaelie) er et fjell nordøst i Grong kommune, Trøndelag. Det har en høyde på 1 159 meter over havet.
Det er hevdet at navnet kommer fra det samiske Aajmehtaelie via «Aimetal» og «Haimadala». Det er også hevdet at grensa for den gamle bosettinga i Namdalen gikk ved Heimdalshaugen. Videre innover var det "finnmark" ifølge Návdi på Arkeologiforum.se 27.7.2007
Fjellet er det høyeste i Grong kommune, og ligger i et jaktterreng på 126 000 dekar forvaltet av Heimdalhaugen grunneierlag.
Fjellets sekundærfaktor er blant de 20 lengste i Norge.


== Se også ==
Liste over norske fjelltopper med størst sekundærfaktor


== Fotnoter ==


== Referanser ==


== Eksterne lenker ==
«Topptur til Heimdalhaugen i Grong». Ut.no. 1. juni 2014. Besøkt 23. august 2015.
Moskovskij prospekt

Moskovskij prospekt (russisk: Московский проспект) er navnet på en 10 km lang gate i St. Petersburg i Russland. Den strekker seg fra Sennajaplassen og Sadovajagaten til Seiersplassen, der den deler seg i motorveiene M20 og M10. Gaten følger omtrent Pulkovo-meridianen, og det ligger hele 10 undergrunnstasjoner langs den – det høyeste antallet for en gate i St. Petersburg.
Gaten krysser blant annet Fontanka-elven, Obvodnyj-kanalen og Ligovskij Prospekt. I krysset med Ligovskij Prospekt finnes Triumfbuen.
Moskovskij Prospekt ble påbegynt i det 18. århundre, og het da Tsarskoselskaja Doroga (Veien til Tsarskoje Selo) fordi den ledet til Tsarskoje Selo. I 1770-årene ble milepæler i marmor satt opp langs veien, og flere av disse har overlevd frem til i dag. 
Frem til begynnelsen av det 20. århundre var området rundt den sydlige delen av gaten regnet som utkanten av byen, men etter den russiske revolusjon ble denne delen av byen kraftig bygget ut, og det finnes mange gode eksempler på typisk stalinistisk arkitektur fra 1930-50-tallet i dette området. En av de viktigste er kanskje Sovjethuset fra 1941.
En del av gaten løper langs Seiersparken, som ble oppført etter den andre verdenskrig. Langs gaten finnes dessuten Det russiske nasjonalbiblioteket, med et nybygg oppført i 1998.


== Eksterne lenker ==
(en) Moskovsky Prospekt – kategori av bilder, video eller lyd på Commons
Torsæterkampen

Torsæterkampen er et fjell i Østre Toten kommune. Fjellet reiser seg bratt opp fra Torsætra på østsiden, men har slakere terreng mot vest. Toppen er det høyeste punktet på Totenåsen. Her står en antennemast.
Sekundærfaktoren på 55 kilometer er blant de 30 lengste i Skandinavia.
Høydeplatået og deler av skogsliene rundt ble vernet 9. juli 1993 som Torsæterkampen naturreservat. Reservatet ble utvidet 25. januar 2013, og omfatter nå 8,18 km².


== Fotnoter ==


== Referanser ==


== Eksterne lenker ==
Detaljert beskrivelse av Torsæterkampen på peakbook.org
Torsæterkampen med veibeskrivelse
Tsjernihiv oblast

Tsjernihiv oblast (ukrainsk: Чернігівська область) er et fylke (oblast) i Ukraina. Fylkets areal er 31 865 km². I 2006 hadde Tsjernihiv oblast 1 156 609 innbyggere og administrasjonssenteret ligger i byen Tsjernihiv.
Provinsen grenser til Hviterussland og Russland i nord, Sumy oblast i øst, Poltava oblast i sør og til Kyiv oblast i vest.


== Referanser ==


== Eksterne lenker ==
Offisielt nettsted 
(en) Chernihiv Oblast – kategori av bilder, video eller lyd på Commons
Sumy oblast

Sumy oblast (ukrainsk: Сумська область) er et fylke (oblast) i Ukraina. Fylkets areal er 23 800 km². I 2006 hadde Sumy oblast 1 221 368 innbyggere og administrasjonssenteret ligger i byen Sumy.
Fylket grenser til Russland i nordøst, Kharkiv- og Poltava oblast i sør og til Tsjernihiv oblast i vest.


== Referanser ==


== Eksterne lenker ==
(uk) Offisielt nettsted 
(en) Sumy Oblast – kategori av bilder, video eller lyd på Commons
Harland David Sanders

Harland David Sanders (født 9. september 1890 i Henryville i Clark County i Indiana i USA, død 16. desember 1980 i Louisville i Kentucky), også kjent som Colonel Sanders («oberst Sanders»), var en amerikansk forretningsmann som etter flere år i restaurantbransjen grunnla  Kentucky Fried Chicken (senere bare kalt KFC) i Louisville i Kentucky i 1952. Gatekjøkkenkjeden var en av USAs første og har også blitt en av landets største. Restaurantene, som drives som franchiseforretninger, er i dag verdensomspennende.


== Liv og virke ==


=== Bakgrunn ===
Harland David Sanders var den eldste av tre barn, sønn av Wilbur David und og Ann Sanders. Faren døde da gutten var seks år gammel. Ettersom moren måtte arbeide ute, ble gutten den som tok seg av matlagingen for søsknene. 
Han fikk etterhvert en rekke forskjellige jobber, blant annet fyrbøter ved jernbanen og for et ferjeselskap, som forsikringsagent, og som frivillig i  US Army på Kuba.
Sanders giftet seg i 1908 med Josephine King.


=== Grunnlegger og reklamefigur ===
Harland Sanders begynte etter diverse jobber med restaurantdrift i det små omkring i 1930. Han fikk ærestittelen «Kentucky Colonel» av delstatsmyndighetene i 1935 på grunn av de populære frityrstekte kyllingrettene sine. Han drev veikro og etterhvert motell i Corbin fra 1940 til 1956. Etter en trafikkomlegging på 1950-tallet som førte til bortfall av kunder, måtte Sanders stenge. Han reiste isteden rundt i landet og ga fra seg kyllingoppkriften til andre restaurantbedrifter mot provisjon av salget. Sanders solgte seg ut av kjeden i 1964, men fikk fortsatt deler av inntektene fra virksomheten.
Harland D. Sanders brukte seg selv og delstatstittelen i markedsføringen av restaurantene sine. Colonel Sanders, karakteristisk iført hvit dress og svart lisseslips som «gentleman fra Sørstatene», deltok blant annet i reklamefilmer fra 1960-tallet, og portrettet hans brukes fortsatt som logo for kjeden og i annen markedsføring av den. Etter at Kentucky Fried Chicken etablerte seg i Japan fra 1970, og satset på julekampanjer, har det utviklet seg en tradisjon der mange japanere feirer familiejul med å spise frityrstekt kylling på en KFC-restaurant. Sanders-figuren med rundt ansikt, briller og hvitt fippskjegg markedsføres da som vestlig julenisse utkledt i nissedrakt.
En mindre del av inntektene fra hurtigmatrestaurantene deles ut til skoleplasser av en stiftelse Harland D. Sanders opprettet.


== Referanser ==


== Litteratur ==
John Pearce: The Colonel (1982) ISBN 0-385-18122-1


== Se også ==
KFC


== Eksterne lenker ==
(en) Offisielt nettsted 
(en) Harland Sanders – kategori av bilder, video eller lyd på Commons 
(en) Harland David Sanders på Internet Movie Database 
(en) Harland David Sanders hos The Movie Database 
(en) Harland David Sanders hos American National Biography
Luhansk oblast

Luhansk oblast (ukrainsk: Луганська область) er et fylke (oblast) i Ukraina. Fylkets areal er 26 684 km². I 2006 hadde Luhansk oblast 2 409 000 innbyggere og administrasjonssenteret ligger i byen Luhansk.
Fylket ligger øst i Ukraina og grenser til Russland i øst, Donetsk oblast i sørvest og til Kharkiv oblast i nordvest.


== Utbryterrepublikken ==

Donetsk oblast og Luhansk oblast har siden 2014 vært delvis kontrollert av pro-russiske separatister. Delelinjen går midt gjennom de to regionene med byene Donetsk og Luhansk på opprørernes side av linjen, mens blant annet Kramatorsk og Mariupol er kontrollert av ukrainske myndigheter (per februar 2022). Folkerepublikken Donetsk og Folkerepublikken Lugansk ble erklært i 2014. Utbryteren har vært støttet av Russland og kontakten med øvrige Ukraina er stengt av en frontlinje. Russiske myndigheter anså til februar 2022 disse to områdene som del av Ukraina. Viktor Janukovitsj, som ble avsatt i 2014, er fra Donetsk-området. Kramatorsk har siden fungert som hovedstad for den delen av Donetsk oblast som er under kontroll av ukrainske sentralmyndigheter. Russiske styrker har uoffisielt vært til stede i området siden 2014. Det har vært uklart om striden i Øst-Ukraina skal defineres som borgerkrig eller som krig med Russland.Russlands president, Vladimir Putin, kunngjorde 21. februar 2022 at Russland ville anerkjenne de to utbryterområdene som uavhengige. Putin inngikk samtidig vennskaps- og bistandsavtale med lederne for de to selverklærte republikkene med rett for Russland til å etablere militærbaser og utplassere raketter. Putin kunngjorde straks at Russland ville sende «fredsbevarende styrker» inn i området. Et flertall i FNs sikkerhetsråd inkludert USA fordømte Russlands anerkjennelse og at de sendte styrker inn i Ukraina (Russland har vetorett i sikkerhetsrådet). Kina fordømte ikke Russlands anerkjennelse av utbryterne.


== Referanser ==


== Eksterne lenker ==
Offisielt nettsted 
(en) Luhansk Oblast – kategori av bilder, video eller lyd på Commons
Uranheksafluorid

Uranheksafluorid eller heksafluorid (UF6), også populært kalt «hex» i nukleærindustrien. Heksafluorid refererer egentlig til en seksforbindelse (heksa, gresk for seks) med fluor, for å spesifisere brukes derfor uranheksafluorid (som er lik molekylformelen UF6).
Heksafluorid er en bestanddel i anrikelsesprosessen av uran som produserer drivstoff til nukleærreaktorer og -våpen. Ved standardbetingelser (1 atmosfærisk trykk og 25°C) danner forbindelsen grå krystaller, er samtidig meget giftig, reagerer kraftig med vann og korroderer med de fleste metaller. Av metallene er aluminium et unntak ettersom det da dannes et tynt lag aluminiumfluorid (AlF3) som hindrer ytterligere reaksjon. 
Forbrukt uran lagres som regel som heksafluorid i fast form og oppbevares i solide tanker. Heksafluorid danner lett flere giftige forbindelser med vanndråper i luften og representerer derfor en helserisiko. 


== Referanser ==
Joe Ledley

Joseph Christopher Ledley (født 21. januar 1987) er en walisisk fotballspiller som fra 1. februar 2019 er klubbløs.Han spiller også for det walisiske landslaget.


== Cardiff City ==
Han startet sin seniorkarriere i Football League Championship-klubben Cardiff. Han debuterte som 17 åring 21. september 2004 i en ligacupkamp da han ble byttet inn i det 63. minutt mot Milton Keynes Dons. Han debterte i ligaen den følgende måneden, 16. oktober da han kom inn som innbytter i 2-0 seieren mot Rotherham. Tre dager senere spilte han fra start i 1-1-kampen mot Brighton.Ledley ble kåret til årets spiller i den walisiske serien for 2007 og 2008.


== Celtic ==
Etter å ha vært knyttet til Cardiff siden 1996, gikk kontrakten ut etter sesongen 2009-2010. Det var da en rekke klubber som viste interesse, blant dem Stoke, West Bromwich og AS Roma,Han gikk imidlertid til Celtic på en fireårskontrakt 12. juli 2010. Han debuterte for klubben 28. juli i den første kampen i tredje kvalifiseringsrunde mot Braga for UEFA Champions League. 
Han debuterte i Scottish Premier League to uker senere da Celtic slo Inverness Caledonian 1-0. Han laget sitt første mål for Celtic 22. august samme år i hjemmeseieren 4-0 mot St. Mirren. En skade han pådro seg i seriekampen mot Rangers 24. april 2010 satte ham ut for resten av sesongen.
Han gjorde sitt første internasjonale mål for Celtic 21. oktober 2011 da han sikret 1-1 borte mot Rennes i gruppespillet i UEFA Europa League 2011/12.
28. desember 2011 scoret han vinnermålet i Old Firm da Celtic slo Rangers 1-0 på Celtic Park.


== Crystal Palace ==
1. februar 2014 ble det meldt at han var kjøpt av Crystal Palace.


== Landslagsspiller ==

Han debuterte på det walisiske landslaget 7. september 2005 i en VM-kvalifiseringskamp mot Polen. Han scoret sitt første landslagsmål 17. oktober 2007 i en EM-kvalifiseringskamp mot San Marino. 
Som følge av en rekke forfall fra andre spillere, var han landslagskaptein første gang 29. mai 2009 i en kamp mot Estland, da som den yngste landslagskaptein noensinne for Wales. Wales vant kampen 1-0. Han var også kaptein i VM.kvalifiseringskampen mot Aserbajdsjan 6. juni 2009 i Baku som Wales også vant 1-0.Han ble tatt ut i Wales EM-tropp til EM i Frankrike 2016.
Landslagsmål


== Referanser ==


== Eksterne lenker ==
(en) Joe Ledley – UEFA 
(en) Joe Ledley – Transfermarkt 
(en) Joe Ledley – national-football-teams.com 
(en) Joe Ledley – WorldFootball.net 
(en) Joe Ledley – Soccerbase.com 
(en) Joe Ledley – FootballDatabase.eu 
(en) Joe Ledley – Soccerway 
(en) Joe Ledley – EU-Football.info 
(en) Joe Ledley – FBref 
(es) Joe Ledley – as.com 
Joe Ledley hos Celtic
Zaporizjzja oblast

Zaporizjzja oblast (ukrainsk: Запорізька область, Zaporizka oblast; russisk: Запорожская область, Zaporozjskaja oblast) er et fylke (oblast) i Ukraina. Fylkets areal er 27 180 km². I 2005 hadde Zaporizjzja oblast 1 877 200 innbyggere, og administrasjonssenteret ligger i byen Zaporizjzja. Andre større byer er Berdjansk og Enerhodar.
Fylket ligger sørøst i Ukraina og grenser til Azovhavet i sør, Kherson oblast i vest, Dnipropetrovsk oblast i nord og til Donetsk oblast i øst.


== Historie ==
Oblasten ble dannet som del av den ukrainske SSR den 10. januar 1939.
Territoriet kom under Den gylne hordes herredømme etter at Kievriket falt. Steppene hinsides elven Dnipro ble så regjert av Krimkhanatet, fra  1445. Fra 1400-tallet til 1700-tallet var de nordlige deler av området underlagt Zaporizjzja sitsj – en selvstyrt kosakkisk militærrepublikk.


== Litteratur ==
Запорізька область: Ілюстрована енциклопедія. [Т.2]: Архітектура і містобудування. Культура. Економіка. Райони області / К.С. Карафін, О. І. Красюк. -Запоріжжя : Дике Поле, 2004. - 293 с.


== Referanser ==


== Eksterne lenker ==
(uk) Offisielt nettsted 
Mate-URL 
(en) Zaporizhzhia Oblast – kategori av bilder, video eller lyd på Commons
Sennajaplassen

Sennajaplassen (russisk: Сенна́я Пло́щадь, ordrett «høyplassen») er en stor plass sentralt i St. Petersburg i Russland. Plassen ligger i møtepunktet mellom Sadovajagaten og Moskovskij prospekt.
Plassen ble oppført i 1737 som ledd i en utvidelse av Sadovajagaten, og den ble raskt en viktig markedsplass for handel med blant annet høy, ved og fe. Plassen ble dessuten brukt til offentlig pisking av forbrytere. Lenge var det omkringliggende området en forslummet utkant av St. Petersburg, som blant annet dannet bakteppe for handlingen i Dostojevskijs Forbrytelse og straff. 
Frelserkirken på Sennaja plass ble oppført i 1753. Kirken ble revet under Nikita Khrusjtsjovs anti-religionsaksjoner i 1961 for å gjøre plass for en undergrunnsstasjon. I 2003 ble det oppført et lite kapell til minne om den gamle kirken.
I 1952 skiftet plassen navn til Fredsplassen (russisk: площадь Мира), men plassen fikk tilbake sitt opprinnelige navn den 1. juli 1992.
I anledning byens 300-årsjubileum i 2003 ble plassen pusset opp, og det ble igjen tatt i bruk som markedsplass. Dessuten ble den 17,5 meter høye skulpturen «Fredstårnet» av skulptøren Clara Halter og arkitekten Jean-Michel Wilmotte oppført. Skulpturen var en gave fra Frankrike i anledning byens jubileum. Under varmebølgen i 2010 slo imidlertid glassoverflaten sprekker, og skulpturen ble tatt ned.


== Referanser ==
Iškoras

Iškoras er et fjell i Karasjok kommune i Finnmark. Det har en høyde på 644 meter over havet. Fjellet ligger om lag 20 kilometer rett sør for kirkestedet (Karasjok sentrum). Det er kjørevei via Gorvá fram til toppen. Det står en mast om lag 800 meter vest for det høyeste punktet.
Fjellets sekundærfaktor på 65 kilometer er den 13. lengste i landet.


== Fotnoter ==


== Referanser ==
Tørt klima

Tørt klima er ifølge Köppens system for klimaklassifikasjon et klima hvor det er for lite nedbør til at vegetasjon kan opprettholdes i særlig grad.
Et område med dette klimaet har normalt mindre enn 250 mm nedbør per år, og enkelte år kan være helt uten nedbør. I noen tilfeller kan nedbøren overstige 250 mm, men vil likevel kategoriseres som tørt på grunn av ekstra stor fordampning.


== Referanser ==
Sprint-NM på skøyter 2006

Sprint-NM på skøyter 2006 ble avholdt på Risenga kunstisbane i Asker 7.–8. januar 2006. 
Junior-NM i Sprint for både damer og herrer ble også arrangert samme sted, samme helg. Teknisk arrangør var Asker Skøyteklubb. Dette ble endelig klart etter at skøytetinget i Harstad 2005 hadde gjort noen små endringer i NM-programmet. Dette medførte at alle norske sammenlagtmestere i sprint på skøyter skulle kåres på samme sted, senior- og juniorklasser for både damer og herrer.
Løpene startet klokken 12.00 (lokaltid) begge dager, og trekningen av parsammensetningen for lørdagens løp foregikk i klubbhuset på fredag den 6. januar kl. 18.00.


== Mesterskapsrekorder ==


== Sammenlagt damer senior ==
Annette Bjelkevik, Arendal Skøiteklub, satte banerekord på 1000m (1.23,33). Den gamle var det Linda Olsen som hadde på 1.23,77 fra Sprint-NM 2004 samme sted.


== Sammenlagt herrer senior ==
Even Wetten, Hamar Idrettslag, satte banerekorder på 500m (36,89), 1000m (1.13,40) og sammenlagt (148.830).De tidligere rekordholderne var henholdsvis Roger Strøm på 500m (37,35) og Petter Andersen på 1000m (1.14,05).1000m-tiden var også mesterskapsrekord. En rekord (1.13,83) som tidligere ble holdt av Pål Gravem.
Stian Elvenes, Aktiv Skøyteklubb var tatt ut til NM men stilte ikke opp.


== Sammenlagt damer junior ==


== Sammenlagt herrer junior ==
* = ny norsk uoffisiell utendørs rekord for junior Sprint-firkamp. Den gamle som Frode Rønning hadde var fra 1979.Alle tidene til Håvard Bøkko var også mesterskapsrekorder i junior-NM sprint bortsett fra på første 1000m.
Tidligere rekordholdere der var Even Wetten 500m (38,69) og sammenlagt (155.160) og Mikael Flygind Larsen 1000m (1.16,98).


== Funksjonærer og delegerte ==
Overdommere var Knut Ludahl for senior og Gunnar Knutsen for junior.
Assisterende overdommer var Torbjørn Sæther.
Startere var Jan Wiggo Oxholm for senior og Morten Køpke for junior.
Teknisk delegert NSF: Tore B. Ramton.


== Referanser ==


== Eksterne lenker ==
ResultaterNorges Skøyteforbund – Resultatliste Arkivert 31. oktober 2007 hos Wayback Machine.
(en) Sprint-NM på skøyter 2006, Senior damer – Resultatoversikt på SpeedSkatingNews.info.
(en) Sprint-NM på skøyter 2006, Senior herrer – Resultatoversikt på SpeedSkatingNews.info.
(en) Sprint-NM på skøyter 2006, Junior damer – Resultatoversikt på SpeedSkatingNews.info.
(en) Sprint-NM på skøyter 2006, Junior herrer – Resultatoversikt på SpeedSkatingNews.info.DiverseInformasjon om arrangementet for løperne Arkivert 4. mars 2016 hos Wayback Machine. fra arrangøren Asker SK
Peña de Bernal

Peña de Bernal er en monolitt i den meksikanske delstaten Querétaro. Det høyeste punktet befinner seg 2 510 meter over havet.
Peña de Bernal befinner seg ved landsbyen Bernal i Ezequiel Montes kommune, om lag 50 km nordøst for delstatshovedstaden Santiago de Querétaro.
Den ble danna for rundt 100 millioner år siden, under juratida, og var da sannsynligvis over tre ganger så høy som i dag.


== Eksterne lenker ==
(en) Peña de Bernal – kategori av bilder, video eller lyd på Commons 
(en) Peña de Bernal – galleri av bilder, video eller lyd på Commons
Chacchoben

Chacchoben er en mayisk ruinby i Quintana Roo i Mexico. Den befinner seg 177 km sør for Tulum. Man regner med at mayaene slo seg ned på stedet 200 f.Kr., mens byggverka stammer fra rundt 700 e.Kr.
Navnet Chacchoben betyr «stedet med rød mais» på yukatansk maya.


== Eksterne lenker ==
(en) Chacchoben – kategori av bilder, video eller lyd på Commons 
(en) Chacchoben – galleri av bilder, video eller lyd på Commons
Balselskabet

Balselskabet kan være:

Balselskabet Foreningen, et danseselskap i Christiania og Oslo
Kringla, et navn Henrik Wergeland ga på Balselskabet
Operaballet i Oslo, en etterfølger i Oslo
selskabet Kringla, en farse skrevet av Henrik Wergeland
Bhor

Bhor var en fyrstestat i kolonitidens India. Den lå omkring 140 kilometer sørøst for byen Bombay. Arealet var 2 400 kvadratkilometer og innbyggertallet i 1911 var 144 601. Passet Bhor Ghat er den viktigste forbindelseslinjen mellom Deccan og kysten. Great Indian Peninsula-jernbanen går over passet.


== Eksterne lenker ==
Worldstatesmen – Bhavnagar
 Denne artikkelen er helt eller delvis basert på materiale fra Bhor i Nordisk familjebok, utgitt mellom 1904 og 1926 – i dag offentlig eiendom.
Helcyra

Helcyra er en slekt av sommerfugler som tilhører gruppeng glanssommerfugler (Apaturinae) i den store familien flikvinger (Nymphalidae).


== Utseende ==
Store, kraftige sommerfugler. Vingenes overside er perlemorsaktig blek, med svarte vingespisser.


== Levevis ==
I alle fall én av artene har larver som lever på en vier (Salix sp.).


== Utbredelse ==
Slekten er utbredt fra Sikkim og Assam i vest til Ny-Guinea i øst.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae Rafinesque, 1815
Underfamilien Apaturinae
Slekten Helcyra Felder, 1860
Helcyra celebensis Martin, 1913
Helcyra chionippe Felder, 1860
Helcyra hemina Hewitson, 1864
Helcyra miyamotoi Koiwaya, 2003
Helcyra plesseni (Frühstofer, 1913)
Helcyra subalba (Poujade, 1885)
Helcyra superba Leech, 1890


== Kilder ==
Brower, A.V.Z. (2006) Helcyra på Tree of life [1]
Markku Savela's Lepidoptera and some other life forms: Sjekkliste over artene. Hentet 28.12. 2011


== Eksterne lenker ==
(en) Helcyra i Encyclopedia of Life 
(en) Helcyra i Global Biodiversity Information Facility 
(en) Helcyra hos NCBI 
(en) Kategori:Helcyra – bilder, video eller lyd på Wikimedia Commons 
Helcyra – detaljert informasjon på Wikispecies 
Bilder av Helcyra hemina
Bilder av Helcyra superba
Hestina

Hestina er en slekt av sommerfugler som tilhører gruppeng glanssommerfugler (Apaturinae) i den store familien flikvinger (Nymphalidae).


== Utseende ==
Store, kraftige sommerfugler. Oversiden er svart med bleke (hvite til lysblå) flekker og streker. Slekten etterligner giftige monarksommerfugler i slekten Parantica.


== Levevis ==
Larvene lever blant annet på nesletre (Celtis spp., hampfamilien).


== Utbredelse ==
Slekten er utbredt fra Nepal og Tibet i vest til Sulawesi i øst.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae Rafinesque, 1815
Underfamilien Apaturinae
Slekten Hestina Westwood, 1850
Hestina assimilis (Linnaeus, 1758)
Hestina dissimilis Hall, 1935
Hestina divona (Hewitson, 1861) – ofte ført til slekten Hestinalis
Hestina japonica (Felder & Felder, 1862)
Hestina jermyni Druce, 1911
Hestina mena Moore, 1858
Hestina mimetica Butler, 1874 – ofte ført til slekten Hestinalis
Hestina nama (Doubleday, 1844) – ofte ført til slekten Hestinalis
Hestina namoides de Nicéville
Hestina nicevillei (Moore, 1895)
Hestina ouvradi Riley, 1939
Hestina persimilis Westwood, 1850
Hestina waterstradti Watkins, 1928


== Kilder ==
Brower, A.V.Z. (2006) Hestina på Tree of life [1]
Markku Savela's Lepidoptera and some other life forms: Sjekkliste over artene. Hentet 28.12. 2011


== Eksterne lenker ==
(en) Hestina i Encyclopedia of Life 
(en) Hestina i Global Biodiversity Information Facility 
(en) Hestina hos Fossilworks 
(en) Hestina hos NCBI 
(en) Kategori:Hestina – bilder, video eller lyd på Wikimedia Commons 
Hestina – detaljert informasjon på Wikispecies
Du är den ende

«Du är den ende» er en svensk sang. Melodien er gitarstykket «Romance Anónymio», et stykke for klassisk gitar av usikker opprinnelse. Marcus Österdahl er kreditert som opphavsmann på plateetiketten. Teksten er skrevet av Bo Setterlind.
Lill Lindfors, Marcus Österdahls kor och orkester spilte inn sangen. Den ble utgitt på EP-platen Du är den ende (Polydor EPH 10832) i Sverige i 1966 samt på singlen Polydor 59 722 i Norge i 1967.


== Norsk versjon ==
Dag Frøland har skrevet en norsk tekst med tittelen «Du er den ene». Sangen var rettet til daværende kirke- og undervisningsminister Kjell Bondevik. Inger Jacobsen fremførte den på NRK TV.


== Referanser ==